Prognoza meteo pentru luna martie. Meteorologii anunţă temperaturi peste cele normale
Meteorologii au emis prognoza meteo pentru următoarele patru săptămâni.
Temperaturile se vor situa peste cele specifice pe tot parcursul lunii martie, anunţă vineri meteorologii, care au făcut publică prognoza pentru luna martie.
Prognoza meteo pentru săptămâna 4 – 11 martie
Valorile termice vor fi mai ridicate decât cele specifice pentru această săptămână, pe întreg teritoriul României.
Regimul pluviometric va fi deficitar în regiunile vestice şi nordvestice, dar mai ales în nordul Carpaţilor Orientali, iar în rest va fi în general apropiat de cel normal pentru acest interval.
Prognoza meteo pentru săptămâna 11 – 18 martie
Temperaturile medii vor fi mai ridicate decât cele normale pentru această perioadă, la nivelul întregii ţări.
Cantităţile de precipitaţii se vor situa în general în jurul celor normale pentru acest interval, în toate regiunile.
Prognoza meteo pentru săptămâna 18 – 25 martie
Temperatura medie a aerului va avea valori mai ridicate decât cele normale pentru această perioadă, în toate regiunile.
Regimul pluviometric va fi apropiat de cel normal pentru acest interval, la nivelul întregii ţări.
Prognoza meteo pentru săptămâna 25 martie – 1 aprilie
Mediile valorilor termice se vor situa peste cele specifice pentru această săptămână, pe întreg teritoriul României.
Cantităţile de precipitaţii estimate pentru această perioadă vor fi în general apropiate de cele normale, în toate regiunile.